CONVOCATORIA DA PROBA DE APTITUDE PARA A OBTENCIÓN DO PERMISO MUNICIPAL DE CONDUTOR/A DE AUTO TAXI DO CONCELLO DE SANXENXO.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 12/02/2016)

A alcaldía-presidencia no día de hoxe emitiu a seguinte resolución que literalmente di: “Con data do 16 de decembro de 2015 esta alcaldía ditou unha resolución convocando a celebración dunha nova proba de aptitude para a obtención do permiso que faculta para a realización da actividade de condutor de taxi (BOP nº 01 do 04/01/16). Visto que o 1 de xaneiro de 2016 entrou en vigor o Real Decreto 1055/2015, de 20 de novembro, polo que se modifica o Regulamento Xeral de Condutores, aprobado polo Real Decreto 818/2009, de 8 de maio (BOE nº 279 do 21/11/15). Por elo, esta alcaldía en uso das atribucións que lle confire a lexislación vixente RESOLVE: PRIMEIRO: modificar a Resolución da alcaldía do 15 de decembro de 2015, no seu apartado CUARTO. b) e no Anexo I no senso de indicar que o permiso de condución esixido é o de categoría B ou superior, facendo constar para os aspirantes que tivesen o antigo permiso de condución de categoría BTP, que este será considerado válido mentres manteña a súa vixencia. SEGUNDO: abrir un novo prazo de presentación de solicitudes dende a publicación da convocatoria no Boletín Oficial da Provincia facendo constar que os aspirantes que xa presentaron a súa solicitude non terán que volver a facelo. TERCEIRO: o texto definitivo da resolución modificada é o seguinte: “PRIMEIRO: convocar a celebración dunha nova proba de aptitude para a obtención do permiso que faculta para a realización da actividade de condutor de taxi. O lugar e hora da súa celebración faranse públicos, unha vez transcorrido o prazo de presentación de solicitudes, polos medios descritos no apartado terceiro. SEGUNDO: as solicitudes de participación na proba axustaranse ao modelo que figura no Anexo I desta resolución. TERCEIRO: as solicitudes poderán presentarse no Rexistro de entrada do Concello de Sanxenxo, ou ben, segundo o disposto no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de dez días hábiles contados a partir da publicación do anuncio da convocatoria no Boletín Oficial da Provincia. A partir deste anuncio os demais que se realicen neste expediente faranse a través de publicación no taboleiro de edictos do concello e na páxina web do concello (www.sanxe nxo. es). CUARTO: as solicitudes irán acompañadas da seguinte documentación: a) Fotocopia do DNI ou documento que o substitúa. b) Fotocopia do permiso de condución de automóbiles da categoría B ou superior, expedido pola Xefatura Provincial de Tráfico, facendo constar para os aspirantes que tivesen o antigo permiso de condución de categoría BTP, que este será considerado válido mentres manteña a súa vixencia. c) Certificado médico oficial acreditativo de non padecer enfermidade infectocontaxiosa ou impedimento físico que imposibilite ou dificulte o normal exercizo da profesión. d) Declaración xurada de non estar incurso nalgunha das causas de incapacidade indicadas neste regulamento. e) Dúas fotografías tamaño carné. f) No seu caso, documento acreditativo de estar de alta no réxime correspondente da Seguridade Social. A lista provisional de admitidos será publicada no Taboleiro de editos do concello xunto coa lista de excluídos e os motivos de exclusión. A citada lista quedará elevada a definitiva tras un prazo de subsanación de 5 días que se abrirá tras a publicación da lista provisional. QUINTO: as materias que deberán coñecer os aspirantes son os seguintes: Acreditarase o coñecemento das vías públicas, lugares de interese turístico, locais de esparcemento público, oficinas e demais centros e edificios públicos, monumentos, principais hoteis e itinerarios mais directos para chegar aos puntos de destino. A proba terá carácter oral. SEXTO: unha vez realizada a proba e puntuada polos tribunal designado, se dará publicidade inmediata dos resultados que serán apto/a ou non apto/a. SÉTIMO: o Tribunal está composto por: Presidente: Luis Angel Sabariz Rolán, tesoureiro municipal. Suplente: Angel Luis López Pita, secretario xeral do Concello de Sanxenxo. Vogais: — Faustino Balea Casas, oficial da Policía Local. Suplente: Abelardo Martínez Meis, Policía Local. Secretaria: Ana Mª Vázquez Álvarez, Policía Local. Suplente: Manuel Martínez Sánchez, Policía Local. OITAVO: dese conta desta resolución a “TAXIS ASOCIACIÓN DE AUTOPATRONOS DE PONTEVEDRA Y MUNICIPIOS DE LA PROVINCIA”. D/ª _________________________________________________________________________ DNI nº _________________________, data de nacemento:___________________, domicilio en _________________________________________________________________________, concello ___________________, CP _________________ e teléfono: ____________________. EXPOÑO: que desexo participar na proba de aptitude para a obtención do PERMISO MUNICIPAL DE CONDUTOR/A DE AUTO-TAXI convocada mediante resolución do Concello de Sanxenxo de data _______________________________, achegando a seguinte documentación: a) Fotocopia do DNI ou documento que o substitúa. b) Fotocopia do permiso de condución de automóbiles da categoría B ou superior, expedido pola Xefatura Provincial de Tráfico, facendo constar para os aspirantes que tivesen o antigo permiso de condución de categoría BTP, que este será considerado válido mentres manteña a súa vixencia. c) Certificado médico oficial acreditativo de non padecer enfermidade infectocontaxiosa ou impedimento físico que imposibilite ou dificulte o normal exercizo da profesión. d) Declaración xurada de non estar incurso nalgunha das causas de incapacidade indicadas neste regulamento. e) Dúas fotografías tamaño carné. f) No seu caso, documento acreditativo de estar de alta no réxime correspondente da Seguridade Social. Por todo isto, SOLICITO: ser admitido na realización da proba convocada para a obtención do permiso municipal de condutor de auto-taxi no Concello de Sanxenxo. Sanxenxo, ______________________________ de 2016. SR. ALCALDE-PRESIDENTE DO CONCELLO DE SANXENXO,” Sanxenxo, 29 de xaneiro de 2016.—O alcalde, Gonzalo Gonzalo Pita.